**Ministru kabineta noteikumu projekta “Grozījumi Ministru kabineta 2017.gada 31.janvāra noteikumos Nr.57 “Aizturēto, apcietināto un notiesāto personu konvojēšanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektā “Grozījumi Ministru kabineta 2017.gada 31.janvāra noteikumos Nr.57 “Aizturēto, apcietināto un notiesāto personu konvojēšanas kārtība”” (turpmāk – Noteikumu projekts) paredz noteikt, ka uz Valsts ieņēmumu dienesta (turpmāk – VID) Nodokļu un muitas policijas ierēdņu un VID Iekšējās drošības pārvaldes ierēdņu veikto aizturēto un apcietināto personu konvojēšanu VID piekritīgajos kriminālprocesos attiecas Ministru kabineta 2017.gada 31.janvāra noteikumos Nr.57 “Aizturēto, apcietināto un notiesāto personu konvojēšanas kārtība” (turpmāk – Ministru kabineta noteikumi Nr.57) noteiktā kārtība. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | VID iniciatīva.  Noteikumu projekts ir sagatavots, pamatojoties uz likuma “Par Valsts ieņēmumu dienestu” (turpmāk – Likums) 16.panta trešās daļas 5.punktā un 16.6panta trešās daļas 4.punktā un pārejas noteikumu 42.punktā Ministru kabinetam noteikto pilnvarojumu līdz 2020.gada 1.martam izdot noteikumu projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VID Nodokļu un muitas policijas un VID Iekšējās drošības pārvaldes ierēdņu tiesības veikt aizturēto un apcietināto personu konvojēšanu noteiktas Likuma 16.panta trešās daļas 5.punktā un 16.6panta trešās daļas 4.punktā, kas ir viena no ikdienas darba pienākumu sastāvdaļām. Konvojēšanas uzdevums ir procesuāls uzdevums no izmeklētāja VID Nodokļu un muitas policijas vai VID Iekšējās drošības pārvaldes lietvedībā esošajos kriminālprocesos. Atbilstoši šim uzdevumam, nepieciešams nodrošināt konvojējamās personas konvojēšanu no Valsts policijas īslaicīgās aizturēšanas vietas uz tiesu vai no ieslodzījuma vietas uz tiesu vai izmeklēšanas darbību veikšanas vietu. Konvoja nodrošināšanu veic tā iestāde, kuras lietvedībā atrodas kriminālprocess, līdz ar to VID Nodokļu un muitas policijai vai VID Iekšējās drošības pārvaldei ir jānodrošina visi konvoji savos kriminālprocesos.  Lai nodrošinātu vienotu rīcības modeli, kādā valsts tiesībaizsardzības iestāžu amatpersonas veic aizturēto, apsūdzēto vai notiesāto personu konvojēšanu procesuālo darbību laikā, nepieciešams vienots regulējums. Kā norādījusi Tieslietu ministrija, tad nelietderīgi veidot speciālus Ministru kabineta noteikumus, kas reglamentē aizturēto un apcietināto konvojēšanas kārtību VID Nodokļu un muitas policijas pārvaldei un VID Iekšējās drošības pārvaldei, kas pēc savas būtības dublē Ministru kabineta noteikumus Nr. 57. Jautājums par aizturēto, apcietināto un notiesāto personu konvojēšanu jāskata visu tiesībaizsardzības iestāžu sistēmas ietvaros, kurām savu funkciju ietvaros ir tiesības likumā noteiktajā kārtībā aizturēt un konvojēt personas, tādējādi nepieciešams nodrošināt vienotus konvojēšanas standartus gan Valsts policijai, gan VID.  Attiecībā uz Valsts policijas amatpersonu rīcību, veicot aizturēto, apcietināto un notiesāto personu konvojēšanu, ir izdoti Ministru kabineta noteikumi Nr.57 un minētos noteikumus nepieciešams papildināt ar VID ierēdņu rīcību, veicot konvojēšanu.  Likuma “Par policiju” 10.panta 8.punktā noteikts, ka saskaņā ar policijas uzdevumiem policijas darbinieka pamatpienākumi atbilstoši dienesta kompetencei ir apsargāt, konvojēt un uzturēt aizturētās un apcietinātās personas, savas kompetences ietvaros izpildīt kriminālsodus un administratīvos sodus, kā arī konvojēt un apsargāt ar brīvības atņemšanu notiesātās personas izmeklēšanas darbību veikšanai, sakarā ar lietas izskatīšanu tiesā un starp ieslodzījuma vietām. Līdz ar to Valsts policija nodrošina aizturēto, apcietināto vai notiesāto personu konvojēšanu starp ieslodzījuma vietām, kā arī personu konvojēšanu policijas struktūrvienību lietvedības esošo kriminālprocesu ietvaros, bet neveic citu tiesībaizsardzības iestāžu nodrošināšanu ar aizturēto un apcietināto personu, kuras tur aizdomās vai ir apsūdzētas noziedzīgu nodarījumu izdarīšanā konvojēšanu. Atsevišķos izņēmuma gadījumos Valsts policija nodrošina tikai apcietināto personu konvojēšanu no ieslodzījuma vietas uz tiesu.  Ņemot vērā, ka grozījumi likumā “Par Valsts ieņēmumu dienestu” paredz pilnvarojumu Ministru kabinetam izdot aizturēto un apcietināto personu konvojēšanas kārtību VID, un attiecībā uz Valsts policijas veikto konvojēšanu ir izdoti Ministru kabineta noteikumi, kas pēc būtības dublētu atsevišķus Ministru kabineta noteikumus par konvojēšanas kārtību VID, ir nepieciešams veikt grozījumus Ministru kabineta noteikumos Nr.57.  Paredzēts, ka VID ierēdņi konvojēšanu veiks atbilstoši normatīvajos aktos noteiktajai kompetencei VID piekritīgajos kriminālprocesos atbilstoši VID procesa virzītāja pieteikumam.  VID ierēdņi, kas veiks konvojēšanu pēc VID procesa virzītāja uzdevuma, aizturētās personas saņems no Valsts policijas īslaicīgās aizturēšanas vietas un nogādās tiesā, kur paredzēts izskatīt jautājumu par apcietinājuma piemērošanu gadījumos, kad persona tiek apcietināta, tas pats konvoja sastāvs nodrošinās arī personas nogādi Valsts policijas īslaicīgās aizturēšanas vietā, no kuras persona ir saņemta. Personas izņemšanu un nogādāšanu atpakaļ īslaicīgās aizturēšanas vietā dokumentē un konvojs pilnībā atbild par šo procedūru no saņemšanas līdz nodošanas brīdim. Apcietinātās personas nogādāšana uz ieslodzījuma vietu notiek jau no Valsts policijas īslaicīgās aizturēšanas vietas un to nodrošina Valsts policija, bet tā nenodrošina apcietinātās personas pārņemšanu no VID konvoja tiesas zālē. Gadījumos, ja VID ierēdņi personas konvojē ne no Valsts policijas īslaicīgās aizturēšanas vietas uz tiesas sēdi par apcietinājuma piemērošanu, pēc apcietinājuma piemērošanas VID ierēdņi apcietināto personu nogādā nodošanai Ieslodzījumu vietu pārvaldei, ja tas nav iespējams, tad Valsts policijas īslaicīgās aizturēšanas vietā un tad apcietinātās personas nogādāšanu uz ieslodzījuma vietu veic Valsts policija no Valsts policijas īslaicīgās aizturēšanas vietas.  Kā arī VID ierēdņi veic konvojēšanu procesuālo darbību veikšanai VID piekritīgajos kriminālprocesos un arī gadījumos, kad personai, kurai VID procesa virzītājs pieņēmis lēmumu aizturēt uz 48 h, konvojēšanas laikā nepieciešama hospitalizācija un ievietošana stacionārā. Šajā gadījumā VID ierēdņi – konvoja darbinieki nodrošina personas apsardzi līdz turpmākajam procesa virzītāja lēmumam. Praksē ir arī bijuši gadījumi, kad tiesa piemēro apcietinājumu, bet personu viņas veselības stāvokļa dēļ nevar pārvietot uz Latvijas Cietumu slimnīcu, savukārt Valsts policijas amatpersonas nepārņem apcietinātās personas apsardzi, jo tā viņiem nav nodota. Līdz ar to – līdz brīdim, kad personu izraksta no stacionāra, VID nodrošina apsardzi. Līdzīga situācija var rasties, kad persona ir paņemta no Valsts policijas īslaicīgās aizturēšanas vietas un nogādāta procesuālo darbību veikšanai – ja personai ir pēkšņas veselības problēmas un tā tiek hospitalizēta, VID amatpersonas nodrošina apsardzi līdz personas nodošanai Valsts policijas darbiniekiem.  Noteikumu projekts paredz papildināt Ministru kabineta noteikumus Nr.57 ar šādiem grozījumiem:   * Norādi, uz kāda likuma pamata noteikumi izdoti, ar likuma “Par Valsts ieņēmumu dienestu” 16.panta trešās daļas 5.punktu un 16.6panta trešās daļas 4.punktu; * aizstāt visā noteikumu tekstā terminu “policijas darbinieks” ar terminu “konvoja darbinieks”; * paredz, ka konvojēšanu Valsts policija un VID veic atbilstoši normatīvajos aktos noteiktajai kompetencei; * precizēt 10.punktu paredzot, ka par konvojēšanas laikā konstatētajiem pārkāpumiem Valsts policijas konvoja darbinieks rakstveidā informē Ieslodzījuma vietu pārvaldes struktūrvienību, savukārt VID konvoja darbinieks VID Nodokļu un muitas policijas pārvaldes struktūrvienības vai attiecīgi VID Iekšējās drošības pārvaldes struktūrvienības tiešo vadītāju. Vienlaikus precizēts arī 34.5.apakšpunkts un 35.2.apakšpunkts nosakot, ja konvojēšanas laikā notiek konvojējamās personas bēgšana, uzbrukums konvojam vai konvojējamās personas pašnāvības mēģinājums vai pašnāvības gadījums, Valsts policijas konvoja darbinieks nekavējoties informē Valsts policijas teritoriālās pārvaldes Operatīvās vadības struktūrvienību, savukārt VID ierēdņi nekavējoties informē VID Nodokļu un muitas policijas struktūrvienības vai attiecīgi VID Iekšējās drošības pārvaldes struktūrvienības tiešo vadītāju; * precizēt 23.punktu ar nosacījumu, ka medikamentus konvojēšanas laikā ievieto aizzīmogotā un necaurredzamā iepakojumā, jo konvojēšanas laikā citām konvojējamām personām ir redzami regulāri lietojamie medikamenti un no to nosaukumiem ir iespējams secināt informāciju par personas veselības stāvokli, tādējādi paplašinot konvojējamās personas aizskāruma iespējas.   Ņemot vērā, ka konvojējamā persona ir jāapsargā visā tās konvojēšanas laikā un to jādara ar mērķi, lai konvojējamā persona neapdraudētu sabiedrības drošību, proti, neizdarītu jaunus noziedzīgus nodarījumus, kā arī novērstu bēgšanas mēģinājumus, Noteikumu projekta mērķis ir nodrošināt vienveidīgu konvojēšanas noteikumu noteikšanu VID un Valsts policijai, tādējādi garantējot sabiedrības drošību. Ņemot vērā, ka valstī ir vairākas tiesībaizsardzības iestādes, kurām savu funkciju ietvaros ir tiesības likumā noteiktajā kārtībā konvojēt personas, konvojēšanas procesam nosakāma vienota, noteikta kārtība, kas arī ir šī Noteikumu projekta mērķis. Tādējādi Noteikumu projekts paredz veikt attiecīgus grozījumus un redakcionālus precizējumus Ministru kabineta noteikumos Nr.57, lai šajos noteikumos noteikto personu konvojēšanas kārtību piemērotu arī VID ierēdņu veiktā personu konvojēšanas procesā. |
| 3. | Projekta izstrādē iesaistītās institūcijas un publiskas personas kapitālsabiedrības | VID un Valsts policija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts policijas amatpersonas, VID Nodokļu un muitas policijas un VID Iekšējās drošības pārvaldes ierēdņi.  VID Nodokļu un muitas policijas un VID Iekšējās drošības pārvaldes ierēdņu aizturētās un apcietinātās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nepalielina administratīvo slogu VID Nodokļu un muitas policijas un VID Iekšējās drošības pārvaldes ierēdņiem un Valsts policijas amatpersonām |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Noteikumu projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” sabiedrības pārstāvji aicināti līdzdarboties attīstības plānošanā, piedaloties sabiedriskajā apspriedē.  Informācija par Noteikumu projektu ir publicēta Finanšu ministrijas tīmekļa vietnē [www.fm.gov.lv](http://www.fm.gov.lv). Sabiedrības pārstāvji varēja līdzdarboties projekta izstrādē un sniegt viedokļus par Noteikumu projektu. |
| 2. | Sabiedrības līdzdalība projekta izstrādē | 2018.gada 16.novembrī uzziņa par noteikumu projektu publiskai apspriešanai tika publicēta Finanšu ministrijas tīmekļa vietnē sadaļā  “Sabiedrības līdzdalība” – “Tiesību aktu projekti” –“Nodokļu politika”, adrese: <https://www.fm.gov.lv/lv/sabiedribas_lidzdaliba>/tiesibu\_aktu  \_projekti/nodoklu\_politika#project526. |
| 3. | Sabiedrības līdzdalības rezultāti | Iebildumi vai priekšlikumi par noteikumu projektu nav saņemti. |
| 4. | Cita informācija | Sabiedrība pēc noteikumu pieņemšanas tiks informēta ar publikāciju oficiālajā izdevumā “Latvijas Vēstnesis” un normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID, Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nepaplašina VID un Valsts policijas līdzšinējās funkcijas un uzdevumus.  Noteikumu projektam nav ietekmes uz jaunu institūciju izveidi, esošu institūciju likvidāciju vai reorganizāciju.  Nav nepieciešams veidot jaunas darba vietas, Noteikumu projektā noteiktās prasības paredzēts realizēt esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Jaunupe 67120592

Agnese.Jaunupe@vid.gov.lv

Klips 67120717

Valdis.Klips@vid.gov.lv